[{"text_idx": "#000000", "text": "Eksperiment \u2013 na\u0308dal aega toitu ostmata"}, {"text_idx": "#000001", "text": "Friikad hommikuso\u0308o\u0308giks \u2013 aga miks ei?"}, {"text_idx": "#000003", "text": "Ma arvan, et tegelikult ei ole maailmas mitte u\u0308htki inimest, kellele friikartulid ei maitseks. Mo\u0303nusalt soolased ja kro\u0303bedad. Samas ma tahaks ka edaspidi alla saja kilo kaaluda ja ko\u0303ike maitsvat pisut ebanormaalselt suurtes kogustes tarbida, seega peab otsima sutsu tervislikumaid variante. Loomulikult ainult nii, et maitse ei kannata \ud83d\ude42"}, {"text_idx": "#000004", "text": "Tegelikult need ta\u0308nased bataadifriikad tavaliste kartulitega ei konkureeri, ega neid kuidagi ei asenda, aga paremat nime ma neile ka va\u0308lja mo\u0303elda ei suutnud. Igal juhul on need aga mo\u0303nusad tervislikud friikartulikujulised na\u0308ksid ja sobisid koos quacamolega suurepa\u0308raselt hommikuso\u0308o\u0308giks. Va\u0308ga kro\u0303bedaks need sel moel valmistades ei muutu. Ma eeldan, et kui o\u0303li ohtramalt lisada, siis saaks kro\u0303bedust ka juurde, aga mo\u0303nusalt magus-soolased on need ku\u0308ll. Ja ja\u0308llegi on neid u\u0308lilihtne valmistada \u2013 suurim vaev saab maguskartuli pulgakesteks lo\u0303ikamisega na\u0308htud ja u\u0308leja\u0308a\u0308nud to\u0308o\u0308 on juba ahju teha."}, {"text_idx": "#000005", "text": "Mina so\u0303in siia juurde veel lehtkapsast tehtud kro\u0303pse ja praetud jahubanaani. Kuidagi olid mo\u0303lemad mu koju sattunud (ehk siis ma ilmselgelt olen need ise poest koju tassinud \ud83d\ude42 )ja vajasid a\u0308ra so\u0308o\u0308mist, seega sattus ta\u0308nane brunch 100% vegan olema ja ei saa ku\u0308ll o\u0308elda, et millestki puudust oleksin tundnud."}, {"text_idx": "#000006", "text": "2 keskmist bataati 1 spl o\u0303li Soola Serveerimiseks quacamolet vo\u0303i muud meelepa\u0308rast kastet"}, {"text_idx": "#000007", "text": "Eelsoojenda ahi 200 kraadini. Pese bataadid soovi korral ja kui vajalikuks pead, siis ka koori. Lo\u0303ika juurvili umbes 1x1 cm kangideks ja sega need ahjuplaadil korralikult o\u0303li ning soolaga kokku. Laota kartulid u\u0308he kihina ahjuplaadile ning ku\u0308pseta umbes 15 minutit neid vahepeal u\u0308mber keerates. Naudi kohe \ud83d\ude42"}, {"text_idx": "#000008", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised\nKuidas ku\u0308psetada iga kord ta\u0308iuslik pardifilee"}, {"text_idx": "#000009", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised"}, {"text_idx": "#000010", "text": "Kuidas ku\u0308psetada iga kord ta\u0308iuslik pardifilee"}, {"text_idx": "#000012", "text": "Food Blog ThemePowered by WordPress"}]